
[bookmark: _Hlk96680974][bookmark: _Hlk114739477][bookmark: _Hlk197672739]Par aizņēmumu investīciju projektam “Stāmerienas pils iekštelpu pārbūve, restaurācija un atjaunošana 1. kārta”

Investīciju projekts “Stāmerienas pils iekštelpu pārbūve, restaurācija un atjaunošana 1.kārta” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide, Vidējā termiņa prioritātes VTPE4. Attīstīta uzņēmējdarbības vide, RVE4.3. Tūrisma attīstība, projektam Nr. iE4.3.2.1.
Investīciju projekts “Stāmerienas pils iekštelpu pārbūve, restaurācija un atjaunošana 1.kārta” atbilst  Ministra kabineta 2024.gada 10.decembra noteikumiem Nr. 811 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” īstenošanas noteikumi”. 
Projekta mērķis ir, izmantojot pieejamo finansējumu, izveidot centrālās apkures sistēmu pilī, kas ļautu paaugstināt esošo pils pakalpojumu kvalitāti, ieviest jaunus pakalpojumus un palielināt pils apmeklētāju skaitu gan āra vidē, gan iekštelpās.
2025.gada 4.jūnijā Gulbenes novada pašvaldība ar  Sabiedrību ar ierobežotu atbildību “Arhitektes Ināras Caunītes birojs” noslēdza līgumu par grozījumu veikšanu būvprojektā “Stāmerienas pils iekštelpu pārbūve, restaurācija un atjaunošana” un autoruzraudzību, nosakot projektēšanas pakalpojuma līgumcenu 3 100,00 EUR bez PVN, bet autoruzraudzības pakalpojumu līgumcenu 4 840,00 EUR ar PVN. 2025.gadā ir veikta projektēšanas pakalpojuma samaksa 3 100,00 EUR no pašvaldības budžeta līdzekļiem.
2026.gada 12.janvārī Gulbenes novada pašvaldība noslēdza vienošanos ar Centrālo finanšu un līgumu aģentūru par Eiropas Reģionālās attīstības fonda projekta ieviešanu (Projekta Nr. 5.1.1.6/1/25/A/008), apstiprinot projekta kopējos izdevumus 296 963,37 EUR (divi simti deviņdesmit seši tūkstoši deviņi simti sešdesmit trīs euro trīsdesmit septiņi centi), no tiem Eiropas Reģionālās attīstības fonda finansējums 231 093,75 EUR, bet  pašvaldības finansējums sastāda 65 869,62 EUR apmēru.
2026.gada 4.martā Gulbenes novada pašvaldība noslēdza iepirkuma līgumu Nr. GNP 2026/1/ERAF ar sabiedrību ar ierobežotu atbildību “Warss+” par būvuzraudzību Stāmerienas pils iekštelpu pārbūvei, restaurācijai un atjaunošanai, 1.kārta, kur līgumcena sastāda 8 470,00 EUR ar PVN.
2026.gada 5.martā Gulbenes novada pašvaldība noslēdza iepirkuma līgumu Nr. GNP 2025/133/ERAF ar Sabiedrību ar ierobežotu atbildību “OZOLMĀJAS” par Stāmerienas pils iekštelpu pārbūvi, restaurāciju un atjaunošanu 1.kārtā par līgumcenu 242 340,36 EUR ar PVN, šobrīd tiek gatavota vienošanās Nr.2 pie 2026.gada 5.marta iepirkuma līguma Nr. GNP 2025/133/ERAF, nosakot līgumcenu 279 878,41 EUR ar PVN.
2026.gada 23.oktobrī Gulbenes novada pašvaldība noslēdza grozījumus Nr.2 pie vienošanās Nr. 5.1.1.6/1/25/A/008 ar Centrālo finanšu un līgumu aģentūru, nosakot projekta kopējos izdevumus 311 903,32 EUR, no tiem Eiropas Reģionālās attīstības fonda finansējums sastāda 231 093,75 EUR, bet pašvaldības finansējums 80 809,57 EUR. Projekta kopējās izmaksas veido arī projekta administrēšanas izmaksas saskaņā ar netiešo izmaksu vienoto likmi 2 036,71 EUR apmērā, kā arī projekta iesniedzēja projekta vadības personāla atlīdzības izmaksas 13 578,09 EUR apmērā.
Ņemot vērā, ka 2025.gadā no pašvaldības budžeta ir veikts maksājums 3 100,00 EUR apmērā par būvprojekta izstrādi, projekta “Stāmerienas pils iekštelpu pārbūve, restaurācija un atjaunošana 1.kārta” pašvaldības līdzfinansējuma daļa samazinās no 80 809,57 EUR uz 77 709,57 EUR.
Lai efektivizētu 2026.gada un 2027.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa iesaka investīciju projekta “Stāmerienas pils iekštelpu pārbūve, restaurācija un atjaunošana 1.kārta” atlikušajai pašvaldības finansējuma daļai 77 709,57 EUR apmērā un Eiropas Reģionālās attīstības fonda finansējuma 10% priekšfinansēšanas daļai 23 109,38 EUR apmērā ņemt aizņēmumu Valsts kasē, kas sastāda 100 818,95 EUR (viens simts tūkstoši astoņi simti astoņpadsmit euro deviņdesmit pieci centi) apmēru. 
Investīciju projekts “Stāmerienas pils iekštelpu pārbūve, restaurācija un atjaunošana 1.kārta” atbilst likuma “Par valsts budžetu 2026.gadam un budžeta ietvaru 2026., 2027. un 2028.gadam” 40.panta pirmās daļas 2.punktā noteiktajiem kritērijiem par iespēju saņemt valsts budžeta aizdevumu  Eiropas Atveseļošanas fonda finansēto projektu īstenošanai ar aizņēmuma apmēru, kas ne vairāk kā par 10 procentiem pārsniedz projekta Eiropas Atveseļošanas fonda finansējuma kopsummu, un pievienotās vērtības nodokļa izmaksām.
   Gulbenes novada pašvaldība valsts budžeta aizņēmumu projektam “Stāmerienas pils iekštelpu pārbūve, restaurācija un atjaunošana 1.kārta” apgūs 2026.gadā un 2027.gadā. Investīciju projekta  “Stāmerienas pils iekštelpu pārbūve, restaurācija un atjaunošana 1.kārta” valsts budžeta aizņēmums 2026.gadā sastādīs 40 000,00 EUR (četrdesmit tūkstoši euro nulle centi), bet 2027.gadā 60 818,95 EUR (sešdesmit tūkstoši astoņi simti astoņpadsmit euro deviņdesmit pieci centi) apmēru.
Projektu paredzēts īstenot līdz 2027.gada 31.martam. 
Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus. 
[bookmark: _Hlk132359310]Ievērojot minēto un ņemot vērā faktu, ka pašvaldībai nepieciešams finansējums investīciju projekta  “Stāmerienas pils iekštelpu pārbūve, restaurācija un atjaunošana 1.kārta” pašvaldības daļas finansēšanai, kā arī Eiropas Reģionālās attīstības fonda finansējuma 10% priekšfinansēšanas daļai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 panta pirmo daļu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, Pašvaldību likuma 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. Investīciju projekta “Stāmerienas pils iekštelpu pārbūve, restaurācija un atjaunošana 1.kārta” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2025.-2030.gadam” un nodrošina lietderīgu investīciju īstenošanu pašvaldības autonomās funkcijas - sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm - izpildei, ņemt ilgtermiņa aizņēmumu 100 818,95 EUR (viens simts tūkstoši astoņi simti astoņpadsmit euro deviņdesmit pieci centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2027.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2026.gadā un 2027.gadā.
2. UZDOT Gulbenes novada Centrālās pārvaldes Finanšu nodaļas ekonomistei A.Apšai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.
3. PILNVAROT Gulbenes novada pašvaldības domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētāja vietnieks 		G. Babris

